ROMANIA

JUDETUL DAMBOVITA

CONSILIUL LOCAL GAESTI

PROIECT de HOTĂRÂRE

privind aprobarea și indexarea impozitelor și taxelor locale ,

precum și a taxelor speciale, pe anul 2023

**Consiliul Local Gaesti :**

**Având în vedere:**

- raportul de aprobare al domnului primar , Gheorghe Grigore ;

- raportul nr. 5854/07.04.2022 intocmit de seful biroului Impozite si Taxe Locale , Executari silite;

- raportul comisiei de specialitate ale Consiliului Local Gaesti , respectiv –Comisia de Buget – Finante ;

- art. 56, art. 120 alin.(1) , art. 121 alin(1) și (2) și art. 139 alin.(2) din Constituția României , republicată ;

- articolul 4 și articolul 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

- art.7 alin(2) din Legea nr. 287/2009 privind Codul Civil , republicată , cu modificările și completările ulterioare;

- art. 5 alin.(1) lit. a) și alin.(2) , art. 16 alin.(2) , art. 20 alin(1) lit.b) , art. 27 , art. 30 și art. 761 alin(2) și (3) din Legea nr. 273/2006 privind finanțele publice locale, cu modificările și completările ulterioare;

- art. 1, art.2 alin.(1) lit.h) , precum și pe cele ale titlului IX , în special art.491 coroborate cu art. 495 lit.e) din Legea nr.227/2015 privind Codul Fiscal , cu modificările și completările ulterioare;

- art. 344 din Legea nr. 207/2015 privind Codul de procedură fiscal;

- comunicatul Institutului Național de Statistică,conform căreia rata inflației este 5,1 %;

- H.C.L. Gaesti privind stabilirea impozitelor si taxelor locale pentru anul 2022

- prevederile art. 129 alin(2) lit.b coroborat cu alin.(4) lit.c din O.U.G.nr. 57/2019 privind Codul Administrativ.

**În temeiul** : prevederilor art. 136 alin (1) din O.U.G.nr. 57/2019 privind Codul Administrativ.

**PROPUN :**

**Art. 1** -(1) Impozitele și taxele locale, precum și taxele speciale , pe anul 2023, se aprobă și se indexează cu 5,1% , fiind cele cuprinse în tabloul cuprinzând valorile impozabile nivelurile impozitelor și taxelor locale, taxelor speciale și amenzile care se stabilesc , se actualizează sau se ajustează , după caz, de către Consiliul Local al Orasului Gaestii , conform anexelor , care fac parte integrantă din prezentul proiect de hotărâre.

( 2 )-Operațiunea de stabilire a sumelor datorate bugetului locale se face prin rotunjire la nivel de leu, fără subdiviziuni, prin reducere când fracţiunile în bani sunt mai mici de 50 de bani şi prin majorare când fracţiunile în bani sunt de 50 de bani sau mai mari, aplicându-se regulile de rotunjire prevăzute în titlul IX punctul 11 lit.n) din Normele metodologice de aplicare a Legii nr. 227/2015 privind Codul Fiscal aprobate prin H.G. nr. 1/2016 , cu modificările și completările ulterioare.

**Art.2** Primarul Orasului Gaesti va asigura ducerea la indeplinire a prezentului proiect de hotarâre , prin compartimentele de specialitate, care vor intocmii documentatia necesară punerii în aplicare în conditiile legii a prevederilor prezentului proiect.**Art.3** –Prezenta hotarare se va comunica : Institutiei Prefectului Judetul Dambovita. Primarului Orasului Gaesti si compartimentelor de specialitate .

INITIATOR ,

Primar ,

Gheorghe Grigore

, Contrasemneaza ,

Secretar- General ,

jr. Diaconu Mitica

**REFERAT DE APROBARE**

la proiectul privind aprobarea și indexarea impozitelor și taxelor locale ,

precum și a taxelor speciale, pe anul 2023

Propun spre aprobare Consiliului Local al Orasului Gaesti urmatorul proiect de hotarare,

având în vedere:

- Necesitatea și obligativitatea stabilirii impozitelor si taxelor locale pentru anul 2023 pana la data de 30 aprilie și faptul ca impozitele şi taxele locale, reglementate de Titlul IX din Legea nr. 227/2015 privind Codul fiscal, cu modificările și completările ulterioare, constituie venituri proprii ale bugetelor unităţilor administrativ teritoriale și sunt utilizate pentru cheltuielile publice a căror finanţare se asigură de la bugetul local, în condiţiile legii,

- prevederile art. 491 din Legea nr. 227/2015 privind Codul Fiscal conform caruia:

„ alin(1): În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.

(2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. ”

In conformitate cu prevederile art 489 “Majorarea impozitelor şi taxelor locale de consiliile locale sau consiliile judeţene:

(1) Autoritatea deliberativă a administraţiei publice locale, la propunerea autorităţii executive, poate stabili cote adiţionale la impozitele şi taxele locale prevăzute în prezentul titlu, în funcţie de următoarele criterii: economice, sociale, geografice, precum şi de necesităţile bugetare locale, cu excepţia taxelor prevăzute la art. 494 alin. (10) lit. b) şi c).

(2) Cotele adiţionale stabilite conform alin. (1) nu pot fi mai mari de 50% faţă de nivelurile maxime stabilite în prezentul titlu.

(3) Criteriile prevăzute la alin. (1) se hotărăsc de către autoritatea deliberativă a administraţiei publice locale.”

Primar ,

Jr. Gheorghe Grigore